tomron87/hebrew-wikipedia-sentences-corpus huggingface dataset:
לאחר ניצחון זה, ובעקבות הידידות החמה שנרקמה בינה לבין נציגי ישראל לאירוויזיון באותה שנה, אורנה ומשה דץ, הפכה פופולרית אף בישראל, והגיעה כמה פעמים להופעות בארץ.
הפעם המפורסמת שבהם היא בקדם אירוויזיון 1992, במסגרתו שרה עם ה"דצים" על הבמה בעברית.
באתונה הגיעה קרולה למקום החמישי, ההישג הנמוך ביותר שלה באירוויזיון.
עם זאת, השיר "Ivincible" (בלתי מנוצחת) הפך בגרסתו השוודית "Evighet" (נצח) ללהיט מצליח בכל ארצות סקנדינביה ובאסטוניה.
מדינות שהשתתפו בשנה שעברה והשנה אינן משתתפות:
הונגריה - פרשה כתוצאה משיקולים תקציביים.
אוסטריה - פרשה כתוצאה מחוסר שביעות רצון ממיקומה בשנים האחרונות.
סרביה ומונטנגרו - פרשה כתוצאה ממחלוקת פנימית על השיר הזוכה במדינה, אך למרות זאת השתתפה בשלב ההצבעה בתחרות.
ארבע עשרה מדינות העפילו אוטומטית לגמר התחרות, כשאליהן הצטרפו 10 השירים שיזכו במקומות הראשונים בחצי הגמר:
הערה: (#) המדינה עלתה מחצי הגמר.
השירים שסיימו ב-10 המקומות הראשונים עלו לגמר התחרות:
מס' שיר מדינה שפה המבצע/ים שם השיר תרגום מקום ניקוד 1 ארמניה אנגלית אנדרה Without Your Love ללא אהבתך 6 150 2 בולגריה אנגלית מריאנה פופובה Let Me Cry תן לי לבכות 17 36 3 סלובניה סלובנית אנז'י דזאן Mr.
אירוויזיון 1978 הייתה תחרות האירוויזיון ה-23 והוא נערך ב-22 באפריל 1978 בפריז.
את התחרות הנחו דניס פבר ולאון זיטרון.
הזוכים בתחרות היו יזהר כהן ולהקת אלפא-ביתא מישראל, עם השיר אבניבי.
זו הייתה זכייתה הראשונה של ישראל בתחרות האירוויזיון.
בנוסף, נורווגיה קיבלה, לראשונה בשיטת ההצבעה החדשה, אפס נקודות.
באותה תחרות חזרה דנמרק להשתתף באירוויזיון לראשונה מאז 1966, אחרי היעדרות בת 12 שנים.
Caroline Robinson"גברת קרוליין רובינסון151420 שוודיהשוודיתביורן חיפסDet Blir Alltid Värre Framåt Nattenזה תמיד נעשה גרוע יותר לקראת הלילה1426
מבצעמדינהשנים קודמותז'אן ואלה בלגיה1970 (מקום 8)איירין שר גרמניה1974 כנציגת לוקסמבורג (מקום 4)
אירוויזיון 1998 נערך זו השנה ה-43. הוא התקיים ב-9 במאי 1998 באולם הלאומי שבבירמינגהאם, הממלכה המאוחדת.
הגישו אותו טרי ווגן ואולריקה ג'ונסון.
ווגן, שהיה ידוע בחיבתו לתחרות מאז החלה, שיחק תפקיד כפול: בנוסף להנחיה, הוא גם קריין בטלוויזיה באותו ערב ב-BBC ששידר את התחרות.
דנה אינטרנשיונל מישראל ניצחה באירוויזיון זה עם השיר "דיווה".
הזמרת משכה תשומת לב ניכרת גם בישראל וגם באירופה, כיוון שעברה ניתוח להתאמה מגדרית בשנת 1993, והייתה לזמרת הטרנסקסואלית הראשונה שהופיעה על בימת התחרות, וגם ניצחה בה.
תחרות זו הייתה אחת הצמודות ביותר בתולדות האירוויזיון.
ישראל ומלטה הובילו לסירוגין, ולאחר הקראת הנקודות של צוות השיפוט של טורקיה, נוצר שוויון בין ישראל ומלטה – 166 נקודות לכל אחת.
צוות השיפוט האחרון היה של מקדוניה.
ישראל קיבלה 8 נקודות ושמה של מלטה עדיין לא הוזכר.
לאחר שצוות השיפוט של מקדוניה העניק 10 נקודות לממלכה המאוחדת, ישראל עדיין הובילה, אך בעוד רבים ציפו כי מלטה, שזכתה לניקוד גבוה מרוב המדינות, תקבל את 12 הנקודות ותעקוף את ישראל, הפתיעו המקדונים שבחרו להעניק את 12 הנקודות שלהם לקרואטיה.
כך זכתה ישראל בתחרות בפעם השלישית בתולדותיה.
ישראל קיבלה מספר נקודות כלשהו מ-21 מתוך 24 המדינות שהשתתפו מלבדה (המדינות שלא נתנו ניקוד כלל לישראל היו קרואטיה, הונגריה וסלובקיה).
לעומתה, הממלכה המאוחדת שסיימה במקום השני, קיבלה נקודות מכל המדינות המשתתפות מלבדה.
במהלך השידור החי, קיבלה ישראל דוז פואה (12 נקודות) 4 פעמים (מצרפת, ספרד, מלטה ופורטוגל).
לאחר התחרות, בוצע תיקון בהצבעותיה של ספרד, אשר לא נתנה לגרמניה ניקוד כלל במהלך השידור החי, אך למעשה הייתה אמורה לתת לה 12 נקודות, ולישראל 10 בלבד.
תיקון זה לא השפיע על זכייתה של ישראל.
זו הייתה השנה השלישית ברציפות שבה המדינה המארחת מסיימת במקום השני, לאחר אירלנד ב-1997 ונורווגיה ב-1996.
מקדוניה, שהשתתפה תחת השם "FYR Macedonia" – קיצור של "Former Yugoslav Republic of Macedonia", "הרפובליקה היוגוסלבית לשעבר של מקדוניה", לקחה חלק בתחרות בפעם הראשונה, אחרי שנדחתה מאירוויזיון 1996. בלגיה, פינלנד, ישראל, רומניה וסלובקיה חזרו לתחרות לאחר שלא השתתפו בה שנה קודם לכן.
אוסטריה, בוסניה והרצגובינה, דנמרק, רוסיה ואיסלנד לא השתתפו בשל מקומות נמוכים בחמש השנים שקדמו לאירוויזיון הנוכחי.
רשות השידור האיטלקית החליטה לפרוש מהתחרות.
יוון סיימה את התחרות עם 12 נקודות שקיבלה מקפריסין.
רומניה סיימה את התחרות עם 6 נקודות שקיבלה מישראל.
אירוויזיון 1998 היא שנה בעלת חשיבות לאירוויזיון מכמה סיבות: ראשית, הייתה זו השנה האחרונה בה הועלתה תזמורת לבימת התחרות.
יוון, צרפת (למעט הכינור), שווייץ, מלטה, ישראל ובלגיה – כולן העדיפו להופיע עם פלייבק.
מצד שני, גרמניה וסלובניה כן הציגו מנצח לתזמורת, אף על פי שהופיעו עם פלייבק.
מעבר לכך, בשנה זו הופסקה ההצבעה על ידי חבר שופטים והחלה שיטת הטלווטינג, כך שכל מי שחפץ בהצבעה יכול היה להצביע למדינות המשתתפות (חוץ מהמדינה בה הוא מתגורר).
בנוסף, זה היה האירוויזיון האחרון שבו יושם חוק השפה – שחייב את כל המדינות המשתתפות להופיע בלשון המדינה ממנה האמנים מגיעים.
האירוויזיון גם זכור בזכות ההצבעה המותחת, כשהמדינה המנצחת התגלתה רק בהצבעה האחרונה.
רגע מביך בשלב ההצבעה היה בתורה של הולנד: קוני ואנדנבוס שייצגה את המדינה באירוויזיון 1965 ציינה שהשתתפה בתחרות בעבר, ואולריקה ג'ונסון המנחה השיבה, "לפני זמן רב, כן?" – תגובה שגררה צחוק וקריאות בוז מהקהל.
למעשה, ונדנבוס היא זו שאמרה שהשתתפה לפני זמן רב והמנחה רק חזרה על דבריה, אך הקהל לא שמע זאת עקב הרעש באולם וכך נוצר הרושם השגוי כאילו ג'ונסון לעגה לגילה.
רוסיה ואיטליה לא שידרו את התחרות עקב פרישתן.
למעשה באותה שנה רוסיה תכננה להשתתף, אך הממוצע הנמוך לא
אפשר לה לגשת בסופו של דבר לתחרות.
16215 שווייץ גרמנית גונבור Lass ihn תני לו 2506 סלובקיה סלובקית קטרינה חספרובה Modlitba תפילה 2187 פולין פולנית סיקסטין To takie proste זה קל 17198 ישראל עברית דנה אינטרנשיונל Diva דיווה 1 1749 גרמניה גרמנית גילדו הורן Guildo hat euch lieb!
87410 מלטה אנגלית קיארה The one that I love האחד שאני אוהבת 316611 הונגריה הונגרית צ'ארלי A holnap már nem lesz szomorú העצבות תיעלם מחר 23412 סלובניה סלובנית וילי רסניק Naj bogovi slišijo תנו לאלים לשמוע 181713 אירלנד אנגלית דון מרטין Is always over now?
האם 'תמיד' נגמר עכשיו?96414 פורטוגל פורטוגזית עלמה לוזה Se eu te pudesse abraçar אם יכולתי לחבק אותך 113715 רומניה רומנית מלינה אולינסקו Eu cred אני מאמינה 22616 הממלכה המאוחדת אנגלית אימאני Where are you?
216717 קפריסין יוונית מיכאליס חדזיאניס Genesis בריאה 113718 הולנד הולנדית אדסיליה רומבלי Hemel en aarde שמיים וארץ 415119 שוודיה שוודית ייל יונסון Kärleken är...
בסדרת הטלוויזיה הישראלית "קופה ראשית" מוזכר אירוויזיון 1998 כזה שבו ייצגה להקתו של אנטולי קירלנקו(דניאל סטיופין) את מולדובה עם השיר "מלדאבסקי פלאצ'י" ("תליין מולדובי").
השיר זכה כביכול במקום האחרון ("אחרי מלטה"), מה שהביא את אנטולי לברוח לישראל, לשנות את שמו ולהסתיר את עברו לאור הבושה הרבה שגרם למולדתו.
בהמשך מתברר כי הופעתה של הלהקה הייתה זו שהיוותה השראה לקריירת השירה של נטע ברזילי.
במציאות לא השתתפה מולדובה באירוויזיון 1998, והשתתפותה הראשונה בתחרות נרשמה רק ב-2005. מלטה, שמוזכרת כמי שזכתה במקום הלפני אחרון, זכתה במציאות במקום השלישי אחרי דו-קרב צמוד עם ישראל, שזכתה כאמור במקום הראשון.
אירוויזיון 1993 הייתה תחרות האירוויזיון ה-38 והיא נערכה ב-15 במאי 1993 בעיירה הקטנה מילסטריט שבאירלנד.
התחרות הונחתה בידי פינולה סוויני.
זו הייתה התחרות האחרונה שתוצאות ההצבעה בה נמסרו באמצעות שיחות טלפון.
לראשונה הוענקה אפשרות למדינות מזרח אירופה להשתתף בתחרות, וכך נוצר מצב שכ-30 מדינות נאבקו על הזכות להשתתף בתחרות, מה שגרם לאיגוד השידור האירופאי להחליט על שתי הגבלות:
הוחלט על מקסימום מדינות שיוכלו להשתתף בתחרות, ובתחרות אחת יוכלו להשתתף 25 מדינות
המדינות שיגיעו למקומות האחרונים לא יוכלו להשתתף בתחרות הבאה, דבר שנקרא בלועזית רלגציה (Relegation).
כדי להכריע אלו מדינות ייצטרפו ל-22 שכבר הבטיחו את מקומן במילסטריט, נערך ב-3 באפריל בליובליאנה קדם מזרח-אירופאי בהשתתפות 7 מדינות: הונגריה, רומניה, אסטוניה, קרואטיה, סלובקיה, בוסניה והרצגובינה וסלובניה.
אחרי הצבעה צמודה ומותחת, 3 הראשונות, קרואטיה, בוסניה והרצגובינה וסלובניה העפילו אל התחרות עצמה.
בתחרות עצמה נרשמו נציגויות עבר כמו נציג דנמרק, טומי סיבאך (1979 ו-1981), קטרי הלנה הפינית (1979) וטוני וגאס האוסטרי שייצג את אוסטריה גם באירוויזיון 1992 בשנה שלפני.
את ישראל נבחרו לייצג שרהל'ה שרון ולהקת שירו, עם השיר "שירו".
השיר הגיע למקום ה-24, עם 4 נקודות בלבד, כאשר קיבלו 3 נקודות מפורטוגל ואחת מצרפת.
בנוסף זו הייתה השתתפותה האחרונה של אחת ממייסדות האירוויזיון, לוקסמבורג, שפרשה כיוון שהפסיקה את חברותה באיגוד השידור האירופאי ובכך איבדה את הזכות להשתתף בתחרות.
קדם אירוויזיון 1993 נערך ב-1 באפריל 1993 והונחה על ידי נתן דטנר.
בתחרות זכו שרה'לה שרון ולהקת שירו בתום מאבק מותח מול השיר "ריח וצבע" של דורון מזר.
אמנים בולטים נוספים שהשתתפו בתחרות היו: צביקה פיק, אדם, שימי תבורי ודורית ראובני.
אירוויזיון 1999, תחרות הזמר האירופית ה-44 במספר, נערכה ב-29 במאי 1999 בבנייני האומה שבירושלים לאחר זכייתה של דנה אינטרנשיונל באירוויזיון 1998 בברמינגהאם עם השיר "דיווה", שהיה ללהיט בכל רחבי אירופה.
שיטת הניקוד הייתה זהה לשיטה בשנה הקודמת, שיטת Televoting, למעט טורקיה, בוסניה והרצגובינה, אירלנד וליטא שבהן פעל צוות שיפוט.
כל אחת מרשתות השידור המשתתפות, למעט אלה של טורקיה ובוסניה הרצגובינה, פתחה קו טלפון מיוחד שבאמצעותו הצביעו תושבי המדינה לשיר המועדף עליהם.
אסור היה לתושבי מדינה להצביע לשיר שייצג אותה, ואי אפשר היה לעקוף את האיסור באמצעות חיוג לקו של מדינה אחרת דרך מרכזייה בינלאומית.
לאחר איסוף ההצבעות הטלפוניות דירגה כל מדינה את השירים, ונתנה נקודות לעשרת השירים הראשונים באופן הבא: 12 נקודות למקום הראשון, 10 למקום השני, 8 למקום השלישי, 1–7 נקודות ליתר המקומות בדירוג.
בפעם הראשונה בתולדות התחרות, אישר איגוד השידור האירופי לרשות השידור לוותר על ליווי הזמרים על ידי תזמורת חיה באולם, ובלבד שאף אחת מתחנות השידור המשתתפות לא תביע התנגדות לכך.
רשות השידור קיבלה את הסכמתן של יתר המשתתפות לוויתור על התזמורת והדבר שימש תקדים לתחרויות הבאות, כך שמ-1999 ואילך לא היה עוד ליווי של תזמורת בתחרויות האירוויזיון.
במקום התזמורת, כל מדינה דאגה ל"פלייבק" שהכין כל זמר מראש, כאשר על פי הכללים החדשים על הפלייבק להיות אינסטרומנטלי לחלוטין, ללא קולות אנושיים.
למקום הראשון הגיעה הזמרת שרלוט נילסן משוודיה עם השיר "Take Me to Your Heaven" ("קח אותי לגן העדן שלך") אחרי קרב צמוד עם סלמה מאיסלנד בשיר "All Out Of Luck" ("נגמר לי המזל").
למקום השלישי הגיעה גרמניה בשירה "Reise Nach Jerusalem" ("מסע לירושלים"), שהושר בגרמנית, טורקית ואנגלית, ואת המשפט האחרון בשיר בחרו חברי הלהקה "סורפריז" לשיר בעברית, "שלום על העולם מירושלים".
השיר קיבל אף 12 נקודות מישראל.
למקום הרביעי הגיעה קרואטיה עם השיר "מריה מגדלנה" של הזמרת דוריס דראגוביץ', על אף שנקנסה בהורדת נקודות על כך שב"פלייבק" שלה היו קולות ווקאליים.
הייתה זאת השתתפות שנייה לדראגוביץ' באירוויזיון, לאחר שכבר ייצגה את יוגוסלביה באירוויזיון 1986 וזכתה במקום ה-11.
ישראל, שכאמור זכתה שנה קודם לכן באירוויזיון, סיימה במקום החמישי בייצוגה של להקת הבנים עדן עם השיר "יום הולדת".
אחד מחברי הלהקה, אדי בטלר, ייצג את ישראל גם באירוויזיון 2006.
בפעם הראשונה בתחרות האירוויזיון, הנחו את התחרות שלושה מנחים: יגאל רביד, סיגל שחמון ודפנה דקל, שהתחרתה באירוויזיון 1992. השידור החל עם פתיח אנימציה ממוחשבת, "מברמינגהאם לירושלים", שבו הוצג מסע דרך מדינות אירופה השונות עד לעיר העתיקה בירושלים עם הכותרת "אירוויזיון 99 ירושלים".
הפתיח נוצר על ידי סטודיו "Gravity".
בין השירים הוצגו קטעי אנימציה של יוסי אבולעפיה שהתבססו על סיפורי התנ"ך, משולבים במערכונים קצרים מצולמים ללא-מילים שצולמו במקומות שונים בישראל.
בהפסקה במחצית המופע (שנועדה לשידור פרסומות בחלק מהתחנות) הופיעו דפנה דקל וסיגל שחמון בביצוע גרסה מעורבת עברית-אנגלית של השיר "לחיים" מתוך המחזמר "כנר על הגג".
במופע הביניים, בזמן קבלת ההצבעות הטלפוניות במדינות המשתתפות, הוצג המופע "דרור יקרא" (שהוקלט מראש), ובו שרה דנה אינטרנשיונל קטע מהפיוט, ואת השיר "Free" ("חופשי") של סטיבי וונדר, בליווי להקת רקדנים, המופע צולם בבריכת הסולטן על רקע חומות העיר העתיקה המוארות ומגדל דוד בירושלים.
בישראל, שידור התחרות בערוץ הראשון זכה לרייטינג של 49.0% ו-1,283,000 צופים.
לאורך רוב שלבי ההצבעה, הסתמן קרב צמוד בין איסלנד לשוודיה.
עם זאת, ההכרעה בתחרות ניכרה עוד לפני שההצבעה הסתיימה.
כשעלה דובר הצוות האחרון, האסטוני, לשידור זכייתה של שוודיה כבר הייתה מובטחת.
בעת הענקת הפרס אירעה תקלה – דנה אינטרנשיונל, שהייתה אמורה להעניק לשרלוט נילסן פסלון מעשה ידי האמן הישראלי יעקב אגם, לא הייתה מודעת לכובד של הפסלון, וכשהרימה אותו, היא מעדה ונפלה לאחור.
דנה לא נפגעה והתקלה עיכבה את המשך הטקס רק בדקות ספורות, אולם הקטע שודר שוב ושוב בהזדמנויות שונות באירופה והפך לקטע הזכור ביותר מהאירוע.
לאחר ששרלוט נילסן ביצעה את השיר הזוכה (ולקראת סופו בגרסתו השוודית), עלו כל משתתפי התחרות לבמה וביצעו יחד את השיר "הללויה" בגרסתו האנגלית כמחווה לתושבי קוסובו וסרביה ומונטנגרו שהיו שרויים במלחמה.
אירוויזיון 1995 נערך באירלנד לאחר שזו זכתה באירוויזיון זו השנה השלישית ברציפות – הישג שכמוהו לא היה בתחרות, ולא חזר על עצמו מאז.
בתחרות זכתה להקת "סיקרט גארדן" אשר ייצגה את נורווגיה עם קטע כליי בשם "נוקטורן" – שיר חסר מילים כמעט לחלוטין, אשר המנגינה תופסת בו את החלק המרכזי.
מספר מדינות ביקשו לערער על הזכייה, משום שכמעט ולא היו מילים בשיר.
אחרי בדיקה התגלה כי אין חוק שמחייב את המופיעים באירוויזיון לשיר, והערעור נדחה.
את ישראל ייצגה בתחרות הזמרת ליאורה, עם השיר "אמן", שכתבה חמוטל בן זאב והלחין משה דץ.
ניצח על התזמורת גדי גולדמן.
השיר "אמן" הגיע למקום השמיני בחלוקת הנקודות.
הייתה זאת הפעם האחרונה שבשיר ישראלי באירוויזיון היה מנצח על התזמורת שכן ישראל נעדרה מאירוויזיון 1996 ומאירוויזיון 1997 ואילו באירוויזיון 1998, שהיה האירוויזיון האחרון שהייתה בו תזמורת, ישראל השתתפה ללא ליווי תזמורת לשירה "דיווה", אלא עם פלייבק.
ליאורה, שהייתה אלמונית לחלוטין לפני תחרות הקדם אירוויזיון בו זכתה כאשר קיבלה 82 נקודות מתוך 84 אפשריות, הגיעה לתחרות עם שאיפה לזכות במקום הראשון.
ליאורה סיימה במקום השמיני, עם 81 נקודות; היא קיבלה פעם אחת את הניקוד המרבי, מצוות השיפוט של הממלכה המאוחדת.
לאחר שניצחה באירוויזיון 1994, הודיעה רשת השידור האירית RTÉ שהיא חוששת אם היא תוכל לארח שוב את התחרות, בפעם השלישית ברציפות.
כתגובה הציעה רשת השידור הבריטית BBC לקחת על עצמה את האחריות לאירוח התחרות, ואף הציעה לערוך את התחרות בהפקה משותפת עם RTÉ בבלפסט, עיר הבירה של צפון אירלנד.
בסופו של דבר החליטה רשת השידור האירית לערוך את התחרות בעצמה.
אולם היא פנתה לאיגוד השידור האירופאי ואמרה שבמידה והיא תנצח שוב, שלא יצפו ממנה לארח את התחרות בפעם הרביעית ברציפות.
על-פי ההימורים, השיר שהיה מועמד לניצחון היה השיר של שוודיה עם בלדת הפופ "Se på mig".
מדינות אחרות שהיו עם סיכויים גבוהים לזכייה הן דנמרק, ישראל, סלובניה, וכן המנצחת בתחרות, נורווגיה.
השיר המנצח בתחרות היה שונה מהשירים שהיו בתחרות עד אז כיוון שהוא הכיל 24 מילים בלבד.
איגוד השידור האירופאי הגביל את מספר השירים בתחרות ל-23 וזאת על-מנת להבטיח שהתחרות לא תימשך יותר משלוש שעות.
5 מתוך 6 המדינות שהודחו מהאירוויזיון הקודם חזרו לתחרות בשנה זו.
לוקסמבורג החליטה לפרוש מהתחרות (לתמיד) עד לחזרתה באירוויזיון 2024, ואיטליה פרשה מרצון כמו ב-1994.
היו מספר סברות באירלנד שרשת השידור האירית בחרה מלכתחילה שיר עם סיכוים נמוכים לזכייה וזאת כדי להימנע מאירוח התחרות בפעם הרביעית ברציפות, אולם הטענה הזאת מעולם לא אומתה.
בכל מקרה, RTÉ אירחה שוב את התחרות ב-1997 לאחר זכייתה באירוויזיון 1996.
מבצע מדינה שנים קודמות ארזו אג'ה טורקיה 1989 (חלק מלהקת פאן)
תחרות האירוויזיון של שנת 1980 נערכה בהאג, הולנד ב-19 באפריל 1980.
הייתה זו השנה ה-25 שבה התקיימה התחרות.
הגישה אותה המנחה מרלוס פלויטסמה.
ג'וני לוגן ייצג באותה השנה את אירלנד, וזיכה אותה במקום הראשון, עשר שנים בדיוק לאחר שהמדינה זכתה במקום הראשון באירוויזיון 1970. 7 שנים לאחר מכן, לוגן יביא את הזכייה השלישית לאירלנד באירוויזיון 1987. מרוקו הצטרפה לאירוויזיון בפעם הראשונה (וגם האחרונה בתולדותיה בתחרות).
נציגתה הייתה הזמרת סמירה בן סעיד עם השיר "بطاقة حب" בשפה הערבית שפרושו הוא "מכתב אהבה".
השיר המרוקאי הגיע למקום ה-18 עם 7 נקודות מאיטליה בלבד ומאחר ומרוקו הגיעה למקום אחד לפני האחרון ומאחר וישראל (שאז הייתה ביחסים בעיתיים עם מרוקו) הודיעה שתשוב לאירוויזון בשנה הבאה, החליטה מרוקו לא להשתתף יותר באירוויזיון.
מונקו פרשה מהתחרות וחזרה רק בשנת 2004, ושברה את שיא הקאמבק.
שיא שנשבר רק ב-2024 על ידי לוקסמבורג כשהיא חזרה אחרי 30 שנים של היעדרויות.
טורקיה חזרה לתחרות לאחר שנעדרה מאירוויזיון 1979, וזאת לאחר בעיות בתחום הפוליטי עם המארחת.
ישראל, המנצחת של אירוויזיון 1979, סירבה לארח את התחרות בפעם השנייה ברצף, עקב בעיות כלכליות של ערוץ 1, ולאחר שרשות השידור נכשלה במציאת מימון, לא הייתה הסכמה לבקשתה להאריך את המועד הסופי.
בנוסף, התאריך הסופי של אירוויזיון 1980 שנקבע על ידי איגוד השידור האירופי, התנגש עם התאריך העברי של יום הזיכרון לחללי צה"ל, דבר אשר גרם לישראל לפסול את עצמה מיידית מן התחרות, על אף היותה הזוכה בשנה הקודמת.
קביעת התאריך נעשתה בשוגג ואיגוד השידור האירופי התנצל בפני ישראל, אך לא הסכים להזיז את מועד התחרות פעם נוספת בשל אילוצים שונים; ישראל קיבלה את ההתנצלות וחזרה להשתתף בתחרות כבר בשנה הבאה, באירווזיון של 81' באירלנד.
בפסטיבל הזמר והפזמון של אותה שנה, אשר שימש בשנתיים הקודמות לבחירת השיר שייצג את ישראל בתחרות, זכתה להקת האחים והאחיות עם השיר "פזמון חוזר", לפני שהודיעה לרשות השידור על ביטול ההשתתפות.
היה זה המקרה היחיד בהיסטוריית האירוויזיון (למעט התחרות הראשונה ב-1956) שבו הזוכה מהשנה הקודמת לא השתתפה בתחרות.
1 14318 ספרד ספרדית הרכב "טריגו לימפיו" Quédate esta nochv הישארי הלילה 123819 בלגיה צרפתית Télex Euro-vision אירו-ויזיון 1714
מבצעמדינהשנים קודמותפאולה דל מדיקו שווייץ1969 (מקום 5)קטיה אבשטיין גרמניה1970 (מקום 3), 1971 (מקום 3)מגי מק'ניל הולנד1974 כחלק מההרכב מאות' ומקניל (מקום 3)
אירוויזיון 1986, התחרות השלושים ואחת במספר, נערך ב-3 במאי 1986 בברגן, נורווגיה, לאחר ניצחון נורווגיה באירוויזיון 1985. המנחה של התחרות הייתה הזמרת אוסה קלבלנד (שייצגה את נורווגיה באירוויזיון 1966) והמנצחת הייתה הזמרת הבלגית סנדרה קים עם השיר "J'aime la vie" (אני אוהבת את החיים).
זו הייתה הזכייה הראשונה של בלגיה בתחרות.
במקום השני זכתה שווייץ עם Pas pour moi ("לא בשבילי") של דניאלה סימונס (Daniela Simons) עם 140 נקודות ואילו במקום השלישי זכתה לוקסמבורג עם L'amour de ma vie (אהבת חיי) של שריס לורנס (Cherisse Laurence) עם 117 נקודות.
אירוויזיון 1986 היה האירוויזיון הראשון שבעת שידורו נכחה באולם משפחת מלוכה.
האראלד החמישי, מלך נורווגיה, המלכה סוניה, מרתה לואיז, נסיכת נורווגיה, והוקון, נסיך נורווגיה ארבעתם הוזמנו לצפות בנורווגיה מארחת בפעם הראשונה את תחרות הזמר האירופאית.
סנדרה קים, שהייתה בת 13 בעת זכייתה בתחרות, היא הזוכה הצעירה ביותר אי פעם.
אחרי אירוויזיון 1989 שנודע כ"אירוויזיון הילדים", נקבע כי הזמרים המשתתפים חייבים להיות בני 16 ומעלה, כך שנראה כי שיאה של קים לא יישבר.
במילות השיר טוענת קים שהיא בעצם בת 15, אבל רק אחרי התחרות התגלה גילה האמיתי.
שווייץ ערערה על הזכייה של קים ודרשה לבטל אותו, אך ערעורה נדחה.
את ישראל ייצגו שרי צוריאל ומוטי גלעדי עם השיר "יבוא יום".
השיר הגיע למקום ה-19 (הלפני אחרון) בתחרות, עם 7 נקודות בלבד.
נוכחות ישראלית נוספת נרשמה כשהזמרת תמנה בראואר ייצגה את אוסטריה בשיר "Die Zeit ist einsam" ("הזמן בודד הוא") וזכתה במקום ה-18 מתוך 20 משתתפות ועם 12 נקודות בלבד.
בשנה זו הופיעה איסלנד בפעם הראשונה עם השיר "Gleðibankinn" של להקת ICY.
עד לשנת אירוויזיון 1985, נורווגיה זכתה בתואר המשפיל בהיותה "מדינת הנול פואה", כשסיימה לא פחות מ-3 פעמים עם 0 נקודות והגיעה למקום האחרון במשך 6 פעמים.
כשסוף סוף ניצחה ב-1985, היה זה מקור גאווה למעריצים הנורווגיים, והשדרנית הנורווגית, NRK, ניצלה את מיטב משאביה להראות לעולם את הישגיה של נורווגיה אל מול 500 מיליון צופי טלוויזיה.
עד סתיו 1985, NRK החליטה לארח את התחרות הקרבה בהיכל גריג בברגן, כשהיא דוחה את אוסלו, סטוונגר, סנדנס וטרונדהיים.
כיוון שהייתה זו הפעם הראשונה שנורווגיה אירחה את האירוויזיון, NRK סיפקה תקציב עצום לאירוע הזה, והפכה את היכל גריג למן ספינת ויקינגים למופע החי, שהושלם בניאונים דמויי פסטל לבן.
בנוסף, NRK הלבישה את המנחה, אוסה קלבלנד, בשמלת יהלומים מיוחדת לתחילת המופע.
השמלה, ששקלה 15 פאונד (בערך 6.8 ק"ג), עדיין קיימת ונמצאת במרתף ההלבשה של NRK באוסלו.
קלבלנד ונאמבר בפתיחה התלת-לשונית "Welcome to Music", שילבו בעיקר אנגלית וצרפתית, בנוסף לשאר השפות האירופאיות.
במשך נאום הפתיחה שלה, ציינה קלבלנד: "לאלו מכם שעקבו אחר נורווגיה במשך ההיסטוריה של התחרות, תיווכחו לדעת שהיא מדינה די "קוצנית".
אז, דמיינו את ההנאה שלנו כשזכינו לבסוף בשנה שעברה, והתענוג שאנו חשים היום, ביכולתנו לברך 700 מיליון צופים לצמרת האירופאית, לנורווגיה ולברגן".
לזה את/ה קורא/ת אהבה?57818 דנמרק דנית ליז האביק Du er fuld af løgn אתה מלא בשקרים67719 פינלנד פינית קארי קויואליינן Never the end לעולם לא הסוף152220 פורטוגל פורטוגזית דורה Não sejas mau para mim אל תכעס עליי כל כך1428
תחרות האירוויזיון של 1977, התחרות ה-22, נערכה ב-7 במאי 1977 בלונדון, בריטניה.
את התחרות הנחתה אנג'לה ריפון והמנצחת הייתה צרפת, אותה ייצגה הזמרת מארי מרים עם השיר "L'oiseau et l'enfant" (הציפור והילד).
ניצחון זה היה ניצחונה החמישי של צרפת, מה שהפך אותה למדינה בעלת מספר הזכיות הגדול ביותר באירוויזיון.
שיא זה הושווה על ידי לוקסמבורג באירוויזיון 1983, על ידי בריטניה באירוויזיון 1997 ועל ידי אירלנד באירוויזיון 1993. באירוויזיון 1994 שברה אירלנד את שיאה של צרפת עם שש זכיות.
מאז תחרות זו, צרפת לא זכתה יותר באירויזיון.
כלל השפה - הקובע כי מותר לכל מדינה לשיר רק בשפתה - הוחזר בתחרות זו, ארבע שנים לאחר שבוטל ב-1973. אולם איגוד השידור האירופי אישר לגרמניה ולבלגיה לשיר באנגלית מכיוון שהן בחרו את שיריהן קודם להחזרת הכלל.
שידור התחרות תוכנן במקור ל-2 באפריל, אך נדחה בשל שביתת הצלמים והטכנאים ב-BBC.
בנוסף על כך, התכוונה תוניסיה להשתתף בתחרות, בפעם הראשונה בתולדותיה, אולם חזרה בה.
מבצעמדינהשנים קודמותמישל טור מונקו1966 כנציגת לוקסמבורג (מקום 10)פטרישיה, ביאנקה וסטלה מייסן
(חלק מההרכב "Dream Express") בלגיה1970 כנציגות הולנד (מקום 7)
(חלק מההרכב "Hearts of Soul")ביאטריקס נוידלינגר וגונטר גרולרכר
(חלק מההרכב "Schmetterlinge") אוסטריה1972 (מקום 5)
(חלק מההרכב "Milestones")אילנית ישראל1973 (מקום 4)פרננדו טורדו
(חלק מההרכב "Os Amigos") פורטוגל1973 (מקום 10)פאולו דה קרבאליו
(חלק מההרכב "Os Amigos") פורטוגל1974 (מקום 14)The Swarbriggs אירלנד1975 (מקום 9)
ישראל שלחה את אילנית לייצג אותה בתחרות עם השיר "אהבה היא שיר לשניים", שכתבה עדנה פלג והלחין אלדד שרים.
הייתה זו הופעתה השנייה של אילנית בתחרות, לאחר שהשתתפה באירוויזיון 1973. שירה הגיע למקום האחד עשר.
אירוויזיון 2001 נערך בקופנהגן, לאחר שדנמרק זכתה באירוויזיון 2000.
האירוע נערך באצטדיון הכדורגל "פארקן" בעיר (שעבר תהליך קירוי לקראת האירוע) אל מול קהל של כ-40,000 איש, האולם הגדול ביותר שאירח את התחרות נכון ל-2023.
הפתעה גדולה נרשמה בתחרות לאחר שנציגי אסטוניה, טאנל פדאר, דייב בנטון ולהקת 2XL זכו באירוויזיון בניגוד לתחזיות המוקדמות, בשירם "Everybody" שמוקם במקום הראשון עם 198 נקודות.
במקום השני סיימה זוכת השנה שעברה דנמרק בשיר "I Never Let You Go" עם 177 נקודות.
את המקום השלישי תפסה יוון אותה ייצגה הלנה פפאריזו עם ההרכב "אנטיק" וסיימו עם 147 נקודות.
- מרגרידה מרסס דה מלו
אירוויזיון 2002 נערך ב-25 במאי בטאלין, בירת אסטוניה, זוכת אירוויזיון 2001.
24 מדינות השתתפו בתחרות שהתקיימה ב"סאקו סורהל", אולם אשר נבנה במיוחד לכבוד התחרות.
בתחרות זכתה נציגת לטביה, מריה נאומובה שהופיעה תחת השם "מרי-אן".
מרי-אן עלתה לבמה בשיר קצבי עם מוטיביים לטיניים הנקרא "אני רוצה" כשהיא לבושה בסגנון רקדני קברט.
עם התקדמות השיר מלוויה הסירו חלקים מתלבושתה עד שלבסוף נשארה עם שמלה ורדרדה קצרצרה.
בתחרות בלטו שיריהן של מספר מדינות:
שוודיה - שיר דיסקו פופ קיצבי בשם "לעולם אל תוותר" שהושר על ידי שלישיית בנות הנקראת "אפרו-דייט".
ספרד - הזמרת רוסה, זוכת תחרות ה-Operacion triunfo, שרה את השיר "אירופה חוגגת" בספרדית ובאנגלית וזכתה במקום השביעי
קרואטיה - הזמרת וסנה הגיעה עם שירה "כל דבר שאני רוצה" למקום ה-11
את ישראל ייצגה שרית חדד, שהגיעה למקום ה-12 עם השיר "נדליק ביחד נר".
עוד בלטו שיריהם של אסטוניה המארחת, צרפת, מלטה (שניהלה עם לטביה קרב צמוד על הניצחון ונאלצה להסתפק בסופו של דבר במקום השני עם השיר "הפלא השביעי") ומקדוניה שקיבלה את המקום ה-19 למרות הופעה מרשימה ומושקעת.
למקום האחרון הגיעה דנמרק, אשר קיבלה 7 נקודות בלבד לשירה "אמור לי מי אתה".
|על כרית או שתיים | אגדות על אהבה
|אני לא יכולה לחיות בלי מוזיקה
מבצעמדינהשנים קודמותקונסטנטינוס כריסטופורו-(חלק מהרכב one) קפריסין1996 (מקום 9)מוניקה אנגל רומניה1996 (מקום 29) בשלב הסינון המקדים
ישראל שלחה את שרית חדד לייצג אותה בתחרות עם השיר "נדליק ביחד נר" שהגיע למקום ה-12. את השיר כתבו יואב גינאי וצביקה פיק, אשר כתבו גם את שירה של דנה אינטרנשיונל דיווה מאירוויזיון 1998. השיר נבחר על ידי ועדה מתוך ארבעה שירים אחרים של חדד.
במהלך שידור התחרות עצמה, בחלק מהמדינות (דוגמת שוודיה, דנמרק ובלגיה) לווה שידור השיר הישראלי בהערות אנטי ישראליות.
אירוויזיון 2000, התחרות הארבעים וחמש במספר, נערך ב-13 במאי 2000 בסטוקהולם, שוודיה בבניין האריקסון גלוב, לאחר ניצחונה של שרלוט נילסן באירוויזיון 1999 בירושלים.
הייתה זו הפעם הראשונה מאז 1996 שהתחרות נערכה בשטחה המרכזי של אירופה.
לעומת זאת, התחרות הייתה השנייה במספרה שנערכה בסטוקהולם, אך הפעם הרביעית שהאירוויזיון נערך בשוודיה.
מנחי התחרות הפעם היו העיתונאים ומנחי הטלוויזיה קאטיס אלסטרם ואנדרס לונדין.
גלובן אריקסון (בקצרה: 'הגלובן'), באותו הזמן, היה המבנה הגדול ביותר שאירח את האירוויזיון – 16,000 מושבים.
סרטוני הקישור בין שיר לשיר (בסלנג האירוויזיון: הגלויות) הציגו את חיי היום-יום של שוודיה.
הלוגו של התחרות, שפתיים פתוחות, נבחר על ידי הרשות השוודית (SVT), ותואר על ידי מעצביו כך: "שפתיים חושניות, אך עם זאת מסוגננות, שנועדו לייצג שיר, דו-שיח ונאום", והיווה השראה יותר מאוחר לעיצוב הלוגו של אירוויזיון 2004.
המדינה שנחשבה ל'פייבוריטית' בתחרות הייתה אסטוניה, שהוללה על ידי המעריצים והוכתרה כשיר האהוב של המעריצים.
אך מרגע תחילת ההצבעה, תפסה דנמרק את מקומה במעלה הטבלה, כשבסופו של דבר הביסה את רוסיה שהגיעה למקום השני עם 140 נקודות.
דנמרק זכתה בתחרות בפעם השנייה מאז זכייתה באירוויזיון 1963. צמד האחים אולסן ניסו בעבר להשתתף בתחרות כמה פעמים, ביחד ולחוד, ללא הצלחה.
לקראת אירוויזיון 2000 הגשימו את כמיהתם להשתתף באירוויזיון וצברו 195 נקודות עם שירם "Fly on the Wings of Love" ("עופי על כנפי האהבה").
רוסיה יוצגה בשיר "Solo" בביצוע הזמרת אלסו וסיימה במקום השני עם 140 נקודות אך לא השלימה עם התוצאה ודרשה לפסול את השיר הדני.
לטביה, בהופעת הבכורה שלה, הגיעה למקום השלישי.
יוון, סלובקיה והונגריה החליטו שלא להשתתף בשל בעיות כלכליות.
חמש המדינות עם הממוצע הנמוך ביותר של המיקומים מאירוויזיון 1995 עד אירוויזיון 1999 (פורטוגל, סלובניה, ליטא, בוסניה והרצגובינה ופולין) נאלצו לפנות את מקומן בשנה זו לטובת מדינות שחזרו לתחרות.
לראשונה בשנה זו, יצא לאור התקליטור הרשמי; הוא הכיל את כל שירי המדינות המשתתפות וניתן לקנייה באירופה.
אמנם אותו הדבר קרה בשנה הקודמת, אך לא כל השירים הוכנסו אליו.
כמו תמיד, היו גם ויכוחים ומחלוקות בנוגע לחלק מהשירים.
ישראל, שפתחה את התחרות, שלחה את להקת פינגפונג עם השיר "שמייח".
הלהקה הניפה את דגלי ישראל וסוריה בקריאה לשלום בין שתי האומות.
רועי ארד וגיא אסיף, שני גברים מהלהקה אף התנשקו למספר שניות בפזמון.
על פי התכנון הראשוני, בפזמון החוזר כל המלווים הישראלים באולם היו אמורים להצטרף ללהקה ולצעוק "שמייח", אולם הלהקה החליטה לשנות נוסח השיר לאנגלית.
הלהקה עוררה פרובוקציה כשחברי הלהקה פרסמו כי בכוונתם לעלות לבמה עם דגלי סוריה כדי להעביר מסר של שלום.
בנוסף, לדעת רבים, השיר שעסק בבחורה שחשה רגשי אהבה עזים לגבר סורי היה קינקי וילדותי למדי.
רשות השידור אסרה עליהם לעלות עם דגלי סוריה, אך אלה איימו לחזור לארץ בלא להופיע.
בשלב מסוים ביקשה רשות השידור הישראלית ממארגני התחרות לבטל את השתתפותה של ישראל בטענה שחברי פינגפונג מיצגים את עצמם ולא את ישראל, אך זה היה מאוחר מדי מבחינה מעשית.
בסופו של דבר, בניגוד לדרישת רשות השידור, בחרו חברי הלהקה לעלות לבמה עם דגלי סוריה, מה שעורר כעס גדול בישראל.
לעומתם, רוסיה, שהייתה נחושה במיוחד לנצח באותה שנה, מחתה על ניצחון דנמרק ודרשה לפסול את השיר, אחרי ששומשו בו אפקטים מיוחדים שעיבו את קולם של האחים אולסן והעניקו להם מין קול אלקטרוני בחלק קטן מהשיר.
הבקשה נדחתה על ידי איגוד השידור האירופי.
בהולנד, רשות השידור ההולנדית החליטה לקטוע את חציה השני של התחרות בגלל שריפות ענק שפרצו מוקדם יותר באותו היום, לטובת חדשות ועדכונים.
כתוצאה מכך, הולנד לא הצביעה תחת שיטת ההצבעה הטלפונית אלא תחת חבר שופטים מיוחד.
התחרות שודרה גם בקנדה, אוסטרליה, יפן, ארצות הברית, ולראשונה גם באינטרנט.
124513 ספרד ספרדית סרפין זובירי Colgado de un sueño נאחז מתוך חלום 1818 14 דנמרק אנגלית האחים אולסן Fly on the Wings of Love עופי על כנפי האהבה 1 19515 גרמניה גרמנית שטפן ראב Wadde hadde dudde da?
59616 שווייץ איטלקית ג'יין בוגאר La vita cos'è מהם החיים?
Yorgunum anla הבן, אני תשושה 105923 אירלנד אנגלית אימון טול Millenium of love מילניום של אהבה 69224 אוסטריה אנגלית Rounder Girls All to you הכל בשבילך 1434
ישראל שלחה את להקת פינג פונג לייצג אותה בתחרות.
הלהקה גרמה פרובוקציה כאשר חברי הלהקה פרסמו כי בכוונתם לעלות לבמה עם דגלי סוריה על מנת להעביר מסר של שלום בין שתי האומות.
למרות איומי רשות השידור, בחרו חברי הלהקה לעלות לבמה עם דגלי סוריה, וצעד זה עורר תרעומת בקרב רשות השידור ואף זכה לגינוי מצד ועדת החינוך, התרבות והספורט בכנסת.
השיר סיים במקום ה-22 מתוך 24 משתתפות עם 7 נקודות בלבד (6 מצרפת ו-1 ממקדוניה).
אירוויזיון 2003 נערך בריגה, בירת לטביה, שזכתה באירוויזיון 2002.
האירוע נפתח עם שידור ישיר מהחלל החיצון והראה אסטרונאוטים הצופים בתחרות מחוץ לכדור הארץ ומאחלים הצלחה למשתתפים.
את האירוויזיון הנחו מריה נאומובה, זוכת התחרות ב-2002, ורנארס קאופרס, אשר ייצג את לטביה באירוויזיון 2000.
לקראת סוף ספירת הקולות, כאשר נותרו רק עוד 2 מצביעות בלבד, הובילו על טורקיה 2 מדינות: בלגיה, בהפרש של 13 נקודות ורוסיה, בהפרש של נקודה אחת.
שוודיה, המצביעה האחת לפני האחרונה, נתנה לרוסיה 2 נקודות ולטורקיה 8 נקודות, מבלי לתת לבלגיה, אפילו נקודה אחת, ובכך, הצליחה טורקיה לעקוף את רוסיה בחמש נקודות, אך עדיין הייתה מאחורי בלגיה בחמש נקודות.
סלובניה, המצביעה האחרונה, העניקה לבלגיה 3 נקודות, אך נתנה לטורקיה 10 נקודות ולרוסיה 12 נקודות, מה שהביא לכך, שטורקיה הצליחה לעקוף את בלגיה בשתי נקודות, ובכך, היא זכתה לראשונה בתחרות.
רוסיה, לעומת זאת, סיימה במקום השלישי, בהפרש של נקודה אחת מבלגיה, שסיימה במקום השני.
שירה של טורקיה, "Everyway that I can" (בכל דרך שאני יכולה), סיים ראשון עם 167 נקודות.
השיר בוצע על ידי סרטאב ארנר, מהזמרות הנערצות בטורקיה.
השיר "Sanomi" של בלגיה, בוצע על ידי ההרכב "אורבאן טראד", וסיים שני עם 165 נקודות.
השיר הוא בעל מוטיבים של מוזיקת עולם ומילותיו דמיוניות, במקור הייתה צריכה להתווסף זמרת נוספת שתהייה סולנית ההרכב אך בשל דעותיה הימניות קיצוניות נגרע ממנה מלהופיע.
במקום השלישי סיימה רוסיה עם 164 נקודות בשיר "Ne Ver Ne Boisia" (אל תאמין אל תפחד) של צמד הבנות T.A.T.U.
צמד הבנות הפגינו מערכת יחסים לסבית והצהירו שבכוונתן להתנשק במהלך הופעתן.
הכרזה זו עוררה כעס רב בקרב המארגנים שלא ראו בעין יפה את הרעיון.
לבסוף הצמד נכנע לדרישות המארגנים.
במקום הרביעי סיימה נורווגיה בשירה "I'm Not Afraid to Move On" (אני לא מפחד להמשיך) עם 123 נקודות.
את החמישייה סגרה שוודיה עם 107 נקודות בשיר: "Give Me your Love" (תני לי את אהבתך).
השיר שנחשב למועמד הגדול ביותר לזכייה הוא "Dime" (אמור לי) של ספרד, אותו ביצעה הזמרת הצעירה בת' שהגיעה מתחרות ה"אופראסיון טריונפו" השנייה.
השיר סיים במקום 8 בלבד.
לימים, הופיע בתקליטה השני של הזמרת מאיה בוסקילה שיר הנקרא "בלעדיך" הנושא את מנגינת השיר הספרדי בגרסתו הראשונה.
את ישראל ייצג הזמר ליאור נרקיס בשיר "מילים לאהבה".
הוא סיים במקום ה-19 עם 17 נקודות בלבד.
את השיר של אוקראינה הלחין צביקה פיק.
על פי כללי התחרות, הייתה אמורה ישראל להיות מודחת מהשתתפות באירוויזיון הבא, אלא שבעקבות הארגון מחדש של התחרות לחצי גמר ולגמר ישראל המשיכה בתחרות גם בשנה שלאחר מכן.
שיטת הניקוד הוחלפה ולפיה, כל אחת מרשתות השידור המשתתפות, למעט אלה של טורקיה ובוסניה והרצגובינה (שבהן ישבו צוותי שיפוט), פתחה קו טלפון מיוחד שבאמצעותו הצביעו תושבי המדינה לשיר המועדף עליהם.
אירוויזיון 2004 נערך ב-15 במאי באיסטנבול, לאחר זכייתה של המדינה בשנה הקודמת, בפעם הראשונה מאז החלה להשתתף בתחרות.
בשנה זו שונו חוקי התחרות ונוסף שלב חצי הגמר המתקיים שלושה ימים לפני ערב הגמר.
בשלב חצי הגמר התמודדו כל המדינות המשתתפות, פרט לאלו שנציגיהן דורגו בעשרת המקומות הראשונים בשנה הקודמת וארבע המדינות המנהיגות את איגוד השידור האירופי: הממלכה המאוחדת, צרפת, גרמניה וספרד.
את התחרות הנחו מלטם ג'ומבול וקורהאן אבאי.
המנצחת הייתה הזמרת רוסלנה ליז'יצ'קו מאוקראינה עם השיר Dikiye Tantsy, אשר זכה לשם "Wild Dances" באנגלית ובתרגום לעברית, "ריקוד פראי".
במהלך השיר היו רוסלנה ומלוויה לבושים בהשראת סדרת הטלוויזיה "זינה הנסיכה הלוחמת".
עבור אוקראינה הייתה 2004 ההשתתפות השנייה בסך הכל בתחרות האירוויזיון.
את ישראל ייצג הזמר דוד ד'אור עם השיר "להאמין".
ד'אור הגיע למקום ה-11 בשלב חצי הגמר ושב לארץ לפני תחרות הגמר.
את סרביה ומונטנגרו יצג בתחרות ז'ליקו יוקסימוביץ', אשר הגיע לבסוף למקום השני ובכך, השווה את השיא שקבעה פולין ב-1994 - המיקום הגבוה ביותר בהופעה ראשונה באירוויזיון.
למקום השלישי הגיע סאקיס רובאס מיוון, למקום הרביעי הגיעה המארחת טורקיה, ולאחריה בתום חלוקת הנקודות, ניצבו שוודיה וקפריסין כששוויון נקודות ביניהן.
תחרות האירוויזיון 2004 התקיימה באיסטנבול, טורקיה בעקבות הניצחון הטורקי בתחרות האירוויזיון 2003 שנערכה בריגה, בירת לטביה, עם הזמרת סרטאב ארנר ועם שירה "Everyway That I Can".
בתחילה, האולם שנבחר על ידי TRT לארח את התחרות היה האולם "Mydonose Showland", אך לבסוף נבחר "אבדי איפקצ'י ארנה", שיכול להכיל כמות גדולה יותר של אנשים.
בחצי-הגמר ובגמר הופיע מלטם ג'ומבול עם השיר "Volare (לעוף)" שבוצע במקור על ידי דומניקו.
סרטאב ארנר, זוכת אירוויזיון 2003, חזרה לבמה, וביצעה את השיר עמו זכתה בתחרות האירוויזיון 2003, "Everyway That I Can", ואת אחד השירים החדשים שלה, "Leave (עזוב)".
בנוסף, סטראב ארנר גם ראיינה את המתמודדים בתחרות בחדר הירוק.
ה"אנסמבל הטורקי של אנטליה" הופיע בתחרות גם כן.
בפעם הראשונה בתולדות האירוויזיון, התחרות כולה יצאה ב-DVD שכלל את חצי-הגמר והגמר.
הסלוגן לתחרות האירוויזיון 2004 היה: תחת אותם שמיים!
("!Under The Same Sky"), מתוך רצון להדגיש את החשיבות של התקשורת בין האיחוד האירופי לטורקיה.
בנוסף לכך, באותה שנה, בפעם הראשונה, נעשה שימוש בלוגו רשמי חדש עם דגל בצורת לב במרכז, אשר משתנה מאז משנה לשנה בהתאם למדינה המארחת את התחרות.
כל מדינה המשתתפת בתחרות, כולל אלה שלא העפילו אל הגמר, הורשו להצביע למדינות אחרות.
לאחר שכל ההופעות הושלמו, כל מדינה פתחה את קווי הטלפון שלה כדי לאפשר לצופיה להצביע עבור השיר האהוב שלהם, עם ההגבלה לפיה מצביע לא יכול להצביע עבור מדינתו.
במקרה של שוויון נוסף, סופרים איזו מדינה קיבלה 12 נקודות מספר פעמים רב יותר, ובמקרה של שוויון נוסף סופרים איזו מדינה קיבלה 10 נקודות מספר פעמים רב יותר וכך הלאה.
זו הפעם הראשונה בה טורקיה העניקה ניקוד לשירה של קפריסין, והשנה השנייה ברציפות שקפריסין העניקה ניקוד לטורקיה.
עם זאת, לאור המחלוקת בין שתי המדינות על השליטה בחלקה הצפוני של קפריסין, עם ההגעה לנקודה בה קפריסין אמורה הייתה להקריא את הנקודות שלה, הוצג במפה רק חלקו הדרומי של האי, כלומר ללא החלק המוגדר על-יד טורקיה כ"רפובליקה הטורקית של צפון קפריסין".
הייתה זו השנה הראשונה בה המדינות הקריאו את התוצאות רק בשפה אחת.
קודם לשנה זאת, כל מדינה חזרה על הקראת הנקודות גם באנגלית וגם בצרפתית.
שיטה זאת שונתה עקב ריבוי המדינות המשתתפות, כדי לחסוך זמן.
הייתה זו השנה הראשונה שבה מדינות שלא ניצחו בתחרות קיבלו מעל 200 נקודות.
לפני תחרות זו, רק המנצחים של אירוויזיון 1994 ואירוויזיון 1997 עברו את רף 200 הנקודות.
בתחרות זו, כל שלושת המקומות הראשונים קיבלו מעל 200 נקודות.
הייתה זאת הייתה הפעם הראשונה שתחרות האירוויזיון התקיימה באירוע בן-יומיים - חצי-גמר ביום רביעי, ומופע גמר בשבת.
לוקסמבורג הייתה אמורה לחזור לתחרות לאחר היעדרות של 11 שנה, אך התעוררו בעיות, והיא לא חזרה לתחרות עד 20 שנה לאחר מכן.
זאת הייתה השנה הראשונה שבה כל 36 המדינות המשתתפות הצביעו בטלפון לשיר האהוב עליהן, אולם צרפת, פולין ורוסיה לא הצביעו, כי הן לא השתתפו ולא שידרו את חצי-הגמר, ולכן לא יכלו להצביע.
ארבע המממנות העיקריות של התחרות – , , ו .
10 המדינות בעלות הניקוד הגבוה ביותר מחצי הגמר של האירוויזיון הנוכחי.
22 מדינות הופיעו וכל המשתתפות בתחרות, מלבד מצרפת, פולין ורוסיה, הצביעו.
לבד שוב 8 74 9 מונקו צרפתית מאריון Notre Planète כוכב הלכת שלנו 19 10 10 יוון אנגלית סאקיס רובאס Shake It שקשק את זה 3 238 11 אוקראינה אנגלית, אוקראינית רוסלנה Wild Dances ריקוד פראי 2 256 12 ליטא אנגלית לינאס וסימונה What's Happened To Your Love?
אירוויזיון 2007 היה המהדורה ה־52 במניין תחרויות הזמר השנתיות.
האירוע נערך בהלסינקי, בירת פינלנד.
שלב חצי הגמר נערך ב־10 במאי והגמר ב־12 במאי 2007. מנצחת התחרות הייתה סרביה עם השיר "Molitva" (תפילה) בביצועה של הזמרת מריה שריפוביץ'.
סרביה השתתפה בתחרות לראשונה כמדינה עצמאית, עלתה משלב חצי הגמר לשלב הגמר, שם סיימה ראשונה עם 268 נקודות, ובהפרש 33 נקודות מסגניתה אוקראינה, שהייתה המועמדת המובילה לזכייה על פי ההערכות וההימורים לפני התחרות.
בזכייתה, שברה סרביה את השיא שקבעה פולין באירוויזיון 1994 - המיקום הכי גבוה אליו הגיעה מדינה בהופעה ראשונה (מעבר לשווייץ שזכתה באירוויזיון הראשון אי פעם בשנת 1956).
הייתה זו הפעם הראשונה בה פינלנד ארחה את תחרות האירוויזיון, לאחר שזכתה באירוויזיון 2006 עם השיר "Hard Rock Hallelujah" בביצוע להקת הרוק לורדי.
הייתה זו זכייתה הראשונה של פינלנד בתחרות, בה היא משתתפת מאז 1961.
בתחרות השתתפו 42 מדינות, מספר שיא בתחרות עד אז.
בנוסף ל־36 המדינות שהשתתפו בשנה שעברה (מונקו פרשה לקראת התחרות הנוכחית) שבו לתחרות אוסטריה, הונגריה, סרביה ומונטנגרו (שהופיעו לראשונה כמדינות עצמאיות).
בנוסף, לגאורגיה ולצ'כיה הייתה זו הופעת הבכורה בתחרות.
את התחרות הנחו יאנה פלקונן ומיקו לפילאמפי.
פלקונן היא מנחת תוכניות בידור מוכרת בפינלנד, ובין היתר הנחתה פעמיים את הקדם־אירוויזיון הפיני.
לפילאמפי הוא שחקן קולנוע מפורסם וזמר שהופיע במספר סרטים פיניים וכן הוציא דיסק בשנת 2006.
הלוגו הרשמי לתחרות היה דגל המדינה המארחת בתוך ציור הלב.
מפיקי התחרות הפינים, YLE, הכריזו כי הסלוגן, כמו גם הנושא המרכזי של אירוויזיון 2007, יהיו "True Fantasy" (פנטזיה אמיתית).
אלו ימחישו את מאפייניה של פינלנד, כמו גם הקוטביות הקיימת במדינה מבחינת האור מול החושך, ההרים בצפון מול האיים בדרום, הקשר החזק לטבע מול ההתקדמות הטכנולוגית וכדומה.
התחרות עצמה נערכה באולם הארטוואל בהלסינקי.
אולם ההוקי קרח הגדול ביותר בפינלנד מסוגל להכיל עד 13,665 איש, אם כי בתחרות עצמה הוא הכיל מספר צופים קטן יותר.
באולם ניתן לקיים מגוון תחרויות ספורט וקונצרטים, כאשר בשגרה הוא משמש כאצטדיונה הביתי של קבוצת ההוקי קרח Jokerit.
ב-12 במרץ 2007 נערכה הגרלת סדר השירים לחצי הגמר והגמר.
היה זה במהלך פגישת ראשי המשלחות לאירוויזיון בהלסינקי.
כחלק מההגרלה בוצע הליך חדש בו הוגרלו 5 מדינות מחצי הגמר ו־3 בגמר, שקיבלו "קלפים חופשיים", אשר הקנו להם את הזכות לבחור בעצמן את מיקומן בסדר ההשמעה.
המדינות הללו הן: בחצי הגמר אוסטריה, אנדורה, טורקיה, סלובניה ולטביה ובגמר ארמניה, אוקראינה וגרמניה.
על פי הסדר שנקבע לבסוף, את חצי הגמר פתחה בולגריה ומיד אחריה הופיעה ישראל, ואת הערב קינחה לטביה.
בשלב הגמר פתחה את התחרות בוסניה והרצגובינה, ומתמודדת מחצי הגמר (מולדובה) סגרה את הערב.
מיד לאחר ההגרלה, כלל השירים המשתתפים בתחרות אושרו על ידי ועדת איגוד השידור האירופאי, מלבד בריטניה, שקיבלה ארכה לבחירת השיר.
42 מדינות השתתפו בתחרות, וכמו בשנים הקודמות, התקיימו חצי גמר וגמר.
בחצי הגמר, מספר המדינות הגיע לשיא - 28 מדינות (מסיבה זו הוחלט שבאירוויזיון 2008 יחלקו גם את חצי הגמר לשני חלקים).
מתוך משתתפות חצי הגמר, עשר עלו לגמר (בלארוס, מקדוניה, סלובניה, הונגריה, גאורגיה, לטביה, סרביה, בולגריה, טורקיה, מולדובה).
הן הצטרפו לארבע "המדינות הגדולות" (גרמניה, בריטניה, ספרד וצרפת) ולעשר המדינות שסיימו בשנה שעברה ראשונות (פינלנד, רוסיה, בוסניה והרצגובינה, רומניה, שוודיה, ליטא, אוקראינה, ארמניה, יוון ואירלנד).
יומיים לפני גמר התחרות בהלסינקי, נערך בעיר שלב חצי הגמר.
בתום תחרות זו, מתוך 28 משתתפים, 10 המקומות הראשונים הצטרפו ל־14 שכבר הבטיחו את מיקומן בגמר.
ניסו לעלות לגמר המדינות שלא העפילו לעשרת המקומות הראשונים בגמר 2006:
(מסודר לפי מיקומן הסופי בגמר 2006)
טורקיה, הרפובליקה היוגוסלבית לשעבר של מקדוניה, קרואטיה, נורווגיה, שווייץ, לטביה, דנמרק, מולדובה, ישראל, ומלטה.
ניסו גם לעלות לגמר המדינות שלא הצליחו לעלות לגמר 2006:
פולין, בלגיה, איסלנד, אלבניה, קפריסין, סלובניה, בולגריה, אסטוניה, פורטוגל, הולנד בלארוס ואנדורה.
וכן ניסו המדינות שלא השתתפו כלל בשנת 2006:
הרפובליקה הצ'כית, גאורגיה, סרביה, מונטנגרו, אוסטריה והונגריה
– הטלוויזיה המונגאסקית החליטה לפרוש מהשתתפות בתחרות לאחר שנתיים רצופות, כתוצאה מאכזבתם מהמיקום הנמוך של המדינה בשנתיים האחרונות ופסימיות לגבי סיכויי הצלחת המדינה באירוויזיון.
מונקו הייתה משתתפת קבועה בתחרות עד שנת 1979.
- פול דה ליאו ואדסיליה רומבלי
מספר שם השיר מיקום השיר מספר הנקודות 1 כפתור אדום / Push the Button 1 100 2 סלאם סלאמי / Slam Slami 2 0 3 12 נקודות / Twelve Points 2 0 4 מה את רוצה / Voulez vous 2 0
בשנה זו לא התקיים קדם אירוויזיון "קלאסי" בשל חוסר תקציב לכך ברשות השידור.
במקום זאת הוקמה ועדה לבחירת האומן המייצג שישלח לפינלנד.
הוועדה כללה מספר אנשי תקשורת ומוזיקה כגון ירדנה ארזי, קובי אושרת, חיים אוליאל ודפנה דקל.
בראשה עמד יואב גינאי והיא החלה לפעול ב־14 בדצמבר 2006.
קודם לבחירה הרשמית, הוזכרו כמועמדים לייצוג מספר זמרים שהיו בשנים קודם לכן בראש מצעדי הפזמונים בישראל, ביניהם: הראל סקעת, קרן פלס, נינט טייב, מירי מסיקה, רוני דואני, מאיה בוסקילה וכן הצמד הנרי וניקה.
ב־7 בינואר 2007 התכנסה הוועדה ובחרה בלהקת טיפקס לייצוג ישראל באירוויזיון 2007. בנוסף הוכרז כי ליאל קולט ומישל גוריאלשווילי נבחרו למקומות השני והשלישי (בהתאמה) וישמשו כמחליפים פוטנציאליים במידת הצורך.
ב־27 בפברואר נערך בקיבוץ דורות שבדרום הארץ המיני־קדם של להקת טיפקס.
את התחרות הנחו כתבת הערוץ הראשון נועה ברק ומנחת הטלוויזיה והדוגמנית נטלי עטיה.
במהלך התחרות הוצגו 4 קליפים שהוקלטו מבעוד מועד.
אלה הועמדו לבחירת הקהל בבית ולבחירתם של חברי הוועדה המקצועית.
ההצבעה על השיר הזוכה חולקה ל־4: הצבעה מוקדמת באינטרנט, הצבעה במיסרונים, הצבעה בחיוג למספר טלפון והצבעה של הוועדה המקצועית.
עם פרסום התוצאות התברר כי השיר "כפתור אדום" (או בשמו הלועזי "Push the Button"), זכה במרב הקולות בקרב כל אחת מהקבוצות הבוחרות, ועל כן זכה במלוא 100 הנקודות שהן העניקו.
כפתור אדום - השיר הזוכה בקדם
השיר הזוכה, אשר נכתב והולחן על ידי קובי אוז, מורכב ממספר סגנונות מוזיקליים ומבוצע ב־3 שפות: צרפתית, אנגלית ועברית.
השיר מתייחס ברובו למצב הביטחוני בישראל ומחוצה לה, עם רמיזות שעשויות להשתמע כתיאור האיום הגרעיני האיראני על מדינת ישראל.
מיד לאחר זכייתו של השיר התעוררה סערה תקשורתית ברחבי אירופה ובבריטניה בפרט על מסריו בכל הנוגע לאיומים גרעיניים וטרור, למרות טענות "טיפקס" כי השיר כלל לא נכתב כמסר סמוי או גלוי לעימות עם איראן.
במהלך הסערה הועלה אף חשש שהשיר עלול להיפסל כיוון שהוא מכיל מסרים פוליטיים אשר על פי תקנון איגוד השידור האירופי אסורים להשמעה במהלך תחרות האירוויזיון.
דיון בנושא נערך בעת מפגש נציגי המשלחות לאירוויזיון בחודש מרץ, ובו אושרה השתתפותו של השיר הישראלי בתחרות בלא דרישה לעשיית שינוי כלשהו בו.
שידור השיר הישראלי בחצי הגמר לווה בתקלה: מסך אדום הופיע במהלך השידור ולאחריו, בהודעה על תקלה ומיד לאחר מכן, החשכה של המסך 0 תקלה שארכה היה שבע שניות.
אי לכך, אחראי המשלחת הישראלית, יואב גינאי טען כי התקלה היא זאת שעשויה לגרום לשיר לא להעלות לגמר ודרש להעלות את טיפקס פעם נוספת לבמה על מנת לבצע את השיר שוב, דרישה שנדחתה על הסף.
בתום חלוקת הנקודות בחצי הגמר, הגיע השיר הישראלי למקום ה־24 עם 17 נקודות.
כיוון שלא סיים בין 10 המדינות בעלות הניקוד הגבוה ביותר, לא זכה להעפיל לגמר תחרות האירוויזיון.
דרך בחירת נציגי המדינות והשירים לתחרות
42 המדינות המשתתפות בתחרות בחרו כך את האומן והשיר שייצג אותן:
16 שירים עלו והתחרו בהמשך בגמר.
את הבחירות ביצע צוות שיפוט בחירה פנימית 15 בפברואר 2007 רשת השידור האנדורית קבעה במסגרת פנימית שלהקת אנוֹנימוּס תייצג את המדינה בתחרות 3 בפברואר 2007 השיר נבחר על ידי צופי הטלוויזיה במסגרת גמר בהשתתפות 10 אומנים.
להקת Vanilla Ninja שייצגה את שווייץ בשנת 2005 הייתה בין משתתפי הגמר גמר לאומי 23, 24 בפברואר (חצאי גמר), 25 בפברואר 2007 (גמר) מ־10 שירים שהתמודדו בכל חצי גמר עלה שיר אחד שנבחר על ידי הקהל בבית ו־3 בחירות של צוות שיפוט.
הזוכה בגמר נקבע על ידי צוות שיפוט בלבד Pesen Na Evrovizija 3, 4 בפברואר (חצאי גמר), 24 בפברואר 2007 (גמר) 18 שירים התמודדו בשני חצאי גמר, כאשר 9 שנבחרו על ידי חבר שופטים ו־3 "כרטיסים חופשיים" עלו לגמר.
הזוכה נבחר בהצבעת הקהל בבית בחירה פנימית 4 במרץ 2007 רשת השידור הבוסנית קבעה במסגרת פנימית שהזמרת מריה ססטיץ' תייצג את המדינה בתחרות Eurofest 15 בדצמבר (חצי גמר), 22 בינואר 2007 (גמר) 15 שירים התמודדו בשלב חצי הגמר ומתוכם 3 שירים עלו לגמר בו בחר חבר שופטים את השיר המנצח.
הזוכה, דימיטרי קולדון, ביצע שיר שונה מהשיר המקורי עמו עלה לגמר בחירה פנימית 25 בפברואר 2007 רשת השידור הבלגית RTBF קבעה במסגרת פנימית את המבצע והשיר הנבחרים Making Your Mind Up 17 במרץ 2007 6 אומנים התחרו עם שיריהם בגמר, בו נבחר הזוכה באמצעות הצבעת הקהל בבית.
בין המתמודדים היה ג'ורגן אולסן מהצמד Olsen Brothers שזכה באירוויזיון 2000 גמר לאומי במסגרת התוכנית Mooi!
Weer de Leeuw 11 בפברואר 2007 אדסיליה רומבלי, שנבחרה על ידי רשת השידור ההולנדית כנציגה, הופיעה עם 3–4 שירים במסגרת תוכנית טלוויזיה ומתוכם היא בחרה את השיר הזוכה.
אדסיליה ייצגה את הולנד באירוויזיון 1998 וסיימה רביעית בחירה פנימית מרץ 2007 ב־24 בפברואר הוכרז כי מגדולנה רוסה תייצג את המדינה בתור "תגלית השנה" של הונגריה.
שם השיר הנבחר יוודע בהמשך Eurovision 2007!
28 בפברואר 2007 3 אומנים התחרו בגמר.
בשלב הגמר, השיר נבחר באמצעות הצבעת הקהל בלבד Eurovizija 13, 20, 27 בינואר ו־3 ,10 בפברואר (רבעי גמר), 17 ,24 בפברואר (חצאי גמר), 3 במרץ 2007 (גמר) 3 רבעי גמר (משתתפים חדשים), 2 רבעי גמר (משתתפים מוכרים) ושני חצאי גמר קדמו לגמר.
6 שירים עלו והתמודדו בשלב הגמר בו התקיימה הצבעת קהל.
William Mangion, מקום 8 באירוויזיון 1993, היה בין המשתתפים בתחרות הרפובליקה היוגוסלבית לשעבר של מקדוניה Skopje Fest 24 בפברואר 2007 15 שירים התמודדו בתחרות, כאשר השיר הזוכה נבחר בהצבעת הקהל בבית.
קרולינה גוצבה (אירוויזיון 2002) ופמינם (אירוויזיון 2005) השתתפו בתחרות מלודי גרנד פרי 20, 27 בינואר 3, 9 בפברואר (חצאי גמר), 10 בפברואר 2007 (גמר) 18 שירים התמודדו ב־3 חצאי גמר, 2 הראשונים בכל חצי עלו לגמר ומקומות 3–4 התמודדו בחצי גמר רביעי, ממנו עלו 2 הראשונים.
8 שירים התמודדו בגמר EMA 1, 2 בפברואר (חצאי גמר), 3 בפברואר 2007 (גמר) מתוך 24 שירים בשני חצאי גמר עלו 7 שירים מכל חצי.
בגמר נקבע הזוכה לאחר 2 סבובי הצבעות הקהל בבית Misión Eurovisión 9, 16, 23 בינואר, 3 בפברואר (מוקדם), 10 בפברואר (חצי גמר), 17, 24 בפברואר 2007 (גמר) 60 אומנים התחרו ב־4 תוכניות מוקדמות, 5 עלו מכל תוכנית לחצי גמר, ממנו עלו 5 הראשונים.
בגמר בוצעו 5 שירים (שנבחרו מבין 15 בהצבעה באינטרנט) על ידי כל אומן, כאשר הצבעת הקהל בבית הכריעה את שילוב האומן והשיר המנצחים Beovizija 7 במרץ (חצי גמר), 8 במרץ 2007 (גמר) 20 שירים התמודדו בחצי גמר, כאשר 10 עלו לגמר.
12 שירים הועמדו בגמר להצבעת הקהל בבית Eurosong 10 במרץ 2007 10 שירים התמודדו בגמר ועמדו לבחירת צופי הטלוויזיה והמצביעים באינטרנט Eurovision 2007: Et si on gagnait?
2 הראשונים בכל חצי עלו לגמר ומקומות 3–4 התמודדו בחצי גמר רביעי, ממנו עלו 2 הראשונים.
10 התמודדו בגמר והזוכה נקבע על ידי צוותי שיפוט אזוריים והקהל בבית בחירה פנימית 14 בדצמבר 2006 די.ג'י.
בובו נבחר לייצג את המדינה עם שיר שנבחר במסגרת פנימית בחירה פנימית 9 בפברואר 2007 קנן דוגולו העמיד שלושה שירים בפני ועדה מטעם רשת השידור הטורקית ממנה נבחר השיר המייצג
תחרות האירוויזיון של 1985, התחרות השלושים במספר, נערכה ב-4 במאי 1985 בגטבורג, שוודיה, לאחר ניצחון שוודיה באירוויזיון 1984. מנחת האירוע הייתה ליל לינדפורש.
המדינה המנצחת הייתה נורווגיה עם השיר "La det swinge" (תן לסווינג, Let the Swing), שזכה ב-123 נקודות.
את השיר שר הצמד בוביסוקס!, שהורכב מהאנה קרוג ואליזבת אנדריאסן.
במקום השני זכתה גרמניה עם השיר "Für alle" ("בשביל כולם") של להקת ווינד (רוח) עם 105 נקודות ובמקום השלישי זכתה שוודיה עם "Bra vibrationer" ("ויברציות טובות") של הזמרת קיקי דניאלסון, עם 103 נקודות.
בתחילת ההצבעה גרמניה הובילה, אך נורווגיה ושוודיה דאגו לשמור על קרב צמוד וכאשר חבר השופטים הבריטי העניק 12 נקודות לנורווגיה ואך רק נקודה בודדת לגרמניה, עברה נורווגיה לראש הדירוג.
ביצעו את השיר המנצח בסופו בגרסתו האנגלית.
את ישראל ייצג הזמר יזהר כהן עם השיר "עולה עולה" (מילים: חמוטל בן זאב, לחן: קובי אשרת), שזכה במקום החמישי, עם 93 נקודות.
במקור נכתב השיר עבור הפסטיגל, תחת השם "הכלב ויסקי".
אולם, כאשר האמרגן שלמה צח שמע את השיר, הוא החליט כי השיר "חזק מדי בשביל הפסטיגל", וכי הוא מתאים יותר לאירוויזיון.
לשם כך שינתה חמוטל בן זאב את המילים, כדי להופכו משיר ילדים לשיר פופ.
בתחילת הפזמון של "עולה עולה" זייפה אחת הזמרות המלוות טלי סיני ריקליס בצורה חדה במיוחד בעקבות סאונד גבוה מאוד במיקרופון, כאשר שרה את המילים "עולה עולה".
בפעם הראשונה בתולדות התחרות נעדרה הולנד מהאירוויזיון וזאת מהסיבה שתאריך האירוויזיון נקבע ליום הזיכרון של הולנד שמצוין מדי שנה בתאריך 4 במאי.
מבצע מדינה שנים קודמותהאנה קרוג (חלק מהצמד "בוביסוקס!") נורווגיה1971 (מקום 17)איירין שיר לוקסמבורג1974 (מקום 4)
תחרות האירוויזיון של 1987, התחרות השלושים ושתיים במספר, נערכה ב-9 במאי 1987 בבריסל, לאחר ניצחון בלגיה באירוויזיון 1986. מנחת האירוע הייתה הזמרת ויקטור לסלו (Viktor Lazlo).
המדינה המנצחת הייתה אירלנד עם השיר "Hold me now".
את השיר שר ג'וני לוגאן (שזכה גם באירוויזיון 1980 וכתב את השיר הזוכה של אירוויזיון 1992).
במקום השני זכתה גרמניה עם השיר "Laß die Sonne in dein Herz" ("תן לשמש להיכנס ללבך") של להקת ווינד (רוח).
זה היה ה'כמעט' השני של הלהקה: גם באירוויזיון 1985 הם זכו במקום השני.
במקום השלישי זכו הצמד האיטלקי אומברטו טוצי וראף (Raf) עם השיר "Gente di mare" ("אנשי הים").
כמו הלהקה הגרמנית, גם הזמר האוסטרי גארי לוקס (Gary Lux), שב לאירוויזיון לאחר שנתיים עם השיר "Nur noch Gefühl".
את ישראל ייצגו הצמד דטנר וקושניר (שהורכב מנתן דטנר ואבי קושניר) עם "שיר הבטלנים", שזכה במקום השמיני עם 73 נקודות.
חייו של הצמד היו קצרים: הם הפיקו שיר נוסף ולאחר מכן התפרקו.
השיר עצמו זכה להצלחה מסוימת באירופה, במיוחד בקרב ילדים, והוא תורגם והושר במספר שפות.
מבצע מדינה שנים קודמותג'וני לוגן אירלנד1980 (מקום ראשון)אלכסיה קפריסין1981 (מקום 6)
(חלק מההרכב Island)גארי לוקס אוסטריה1983 (מקום 9)
תחרות האירוויזיון של 1988, התחרות השלושים ושלוש במספר, נערכה ב-30 באפריל 1988 בדבלין, לאחר ניצחון אירלנד באירוויזיון 1987. מנחי האירוע היו פט קני (Pat Kenny) ומישל רוקה (Michelle Rocca).
המדינה המנצחת באירוויזיון 1988 הייתה שווייץ עם השיר "Ne partez pas sans moi" ("אל תעזוב בלעדיי") של הזמרת סלין דיון, שעד אז הייתה מפורסמת רק במדינות דוברות צרפתית.
דיון ניצחה כשזכתה ב-137 נקודות.
במקום השני זכתה בריטניה עם השיר "Go" ("לכי") של סקוט פיצג'רלד (Scott Fitzgerald), שזכה בנקודה אחת בלבד פחות מהמקום הראשון (136 נקודות).
במקום השלישי, בהפרש ניכר מקודמותיה עם 92 נקודות, זכתה דנמרק עם השיר "Ka' du se hva' jeg sa'" ("אתה יכול לראות את מה שאני רואה?") של Hot Eyes, שייצגו את המדינה גם ב-1984 וב-1985.
את מדינת ישראל ייצגה ירדנה ארזי עם השיר "בן אדם", שזכה ב-85 נקודות וסיים את התחרות במקום השביעי.
בשנה זו לא נערך בישראל קדם אירוויזיון, בשל קשיים רבים של רשות השידור בשנת 1988 לערוך קדם אירוויזיון פומבי.
לאחר שלושה ניסיונות כושלים של ירדנה ארזי בתחרויות הקודמות של הקדם אירוויזיון (1982, 1983, 1985), נעשה לירדנה ארזי קדם פרטי בו ביצעה 4 שירים.
סדרשם השירמיקוםניקוד1כמו בהתחלה4292בן אדם1483קרוב לים3314היא רוקדת240
מבצע מדינה שנים קודמותטומי שרברג שוודיה1969 (מקום 9)ירדנה ארזי ישראל1976 בהרכב שוקולד מנטה מסטיק (מקום 6)
1979 כמנחת התחרותראובן גבירץ ויהודה תמיר
(בהרכב הליווי של ירדנה ארזי) ישראל1979 בהרכב חלב ודבש (מקום ראשון)קריסטין וסורן דנמרק1984 בהרכב עיניים לוהטות (מקום 4)
1985 בהרכב עיניים לוהטות (מקום 11)MFÖ טורקיה1985 (מקום 14)דורה פורטוגל1986 (מקום 14)להקת בולווארד פינלנד1987 (מקום 15)
אירוויזיון 2008 היה המהדורה ה-53 של התחרות, שאורחה על ידי סרביה.
חצאי הגמר נערכו ב-20 במאי וב-22 במאי, והגמר הגדול נערך ב-24 במאי בבירה, בלגרד.
רוסיה הוכרזה כמנצחת, כשדימה בילאן ושירו "Believe" (להאמין) קיבלו נקודות כמעט מכל המדינות.
סרביה זכתה באירוח התחרות לאחר ניצחונה של מריה שריפוביץ' באירוויזיון 2007 בפינלנד.
את המופע הנחו מגישת הטלוויזיה יובאנה ינקוביץ' והזמר ז'ליקו יוקסימוביץ'.
באופן יוצא דופן, למנחה התחרות היה בה תפקיד נוסף, כששירה של סרביה בתחרות הולחן על ידי יוקסימוביץ'.
התמה של המופעים כונתה "התמזגות הצלילים".
אתר האינטרנט של התחרות עלה בינואר 2008. לראשונה בתולדות האירוויזיון, שודרו באתר הרשמי בשידור חי מופעי קדם האירוויזיון של מדינות שונות כגון נורווגיה, קפריסין ויוון.
בתחרות ניצחה רוסיה ששלחה את הזמר דימה בילאן.
התחרות הפכה אותו לזמר מפורסם בכל העולם.
למקום השני הגיע זו השנה השנייה ברציפות אוקראינה, ולמקום השלישי הגיעה יוון.
את ישראל ייצג בועז מעודה עם השיר כאילו כאן.
הפזמון כתוב ברובו בעברית, וכולל בית באנגלית.
בחצי הגמר הראשון של התחרות ביצע מעודה את הפזמון והגיע למקום החמישי, עם 104 נקודות, שהקנה לו השתתפות בגמר.
בתחרות הגמר הגיע הפזמון למקום התשיעי, עם 124 נקודות.
מריה שריפוביץ' ניצחה באירוויזיון 2007 בהלסינקי, פינלנד.